# Bon Jovi

### Wikipedia

Bon Jovi Stuttgartissa 2001

Bon Jovi on New Jerseystä kotoisin oleva, vuonna 1983 perustettu rockyhtye. Bon Jovin jäsenet ovat laulaja ja kitaristi Jon Bon Jovi, kitaristi Richie Sambora, rumpali Tico Torres sekä kosketinsoittaja David Bryan. Alec John Such erotettiin yhtyeestä vuonna 1994. Sen jälkeen otetuissa kuvissa näkyy neljän hengen yhtye, vaikka keikoilla bassoa soittaa Hugh McDonald.

## [muokkaa] 1983-1985

John Francis Bongiovi, joka tunnetaan nykyään nimellä Jon Bon Jovi, kokosi Bon Jovin vuonna 1983. Johnin studiomuusikoiden kanssa levyttämä Runaway nousi uusien artistien kokoelmalevyltä radiohitiksi. John tarvitsi ympärilleen yhtyeen ja alkoi kasata muusikoita sitä varten. Hän sai mukaansa vanhan ystävänsä, kosketinsoittaja David Bryan Rashbaumin, rumpali Hector ”Tico” Torresin ja basisti Alec John Suchin sekä erään keikan jälkeen kitaristi Richie Samboran.

Mercury Recordsin julkaistessa bändin ensimmäisen levyn John Bongiovin nimi vaihdettiin Jon Bon Joviksi. Helmikuussa 1984 julkaistiin ensimmäinen albumi Bon Jovi, joka sisälsi hitin Runaway. Levyltä ilmestyi myös toinen single, She Don't know Me joka ei kuitenkaan yltänyt ensisinglen suosioon. Bon Jovin suosio kasvoi myös live-esiintymistensä ansioista. Seuraava levy 7800° Fahrenheit oli kassamenestys ja siltä julkaistiin singlet Only Lonely, In And Out Of Love,Silent Night sekä Hardest Part Is The Night. Levyllä ei kuitenkaan ollut yhtään varsinaista hittiä.

## [muokkaa] 1986-1991

Vuonna 1986 julkaistiin bändin varsinainen läpimurtolevy Slippery When Wet jolta irroitettiin useita Top 10 - singlejä, muun muassa Livin’ On A Prayer, You Give Love A Bad Name, Never Say Goodbye sekä yhtyeen ”nimikkokappale” Wanted Dead Or Alive. Albumin menestyksen innoittamana yhtye palasi suoraan kiertueelta studioon ja äänitti "Slipperyn" seuraajan New Jerseyn 1988. New Jerseykin sisälsi useita hittisinglejä, mm. Born To Be My Baby ja I’ll Be There For You. Levyllä olivat myös hittisinglet Bad Medicine ja Living In Sin.

Kun New Jersey -albumia tukenut kiertue oli ohi kevät talvella 1990, yhtyeen jäsenet lähtivät jokainen eri suuntaan. "Viisi jätkää lähti kukin lentokoneella viiteen eri paikkaan.", Jon Bon Jovin sanoin. Kaksi pitkää maailmankiertuetta (Slippery When Wet -kiertue 16kk + New Jersey -kiertue 16kk) polttivat bändin jäsenet niin loppuun, että he päättivät pitää tauon. Tauon aikana yhtyeen jäsenet tekivät soololevyjä ja muun muassa yhtyeen rumpali Tico Torres keskittyi maalaamiseen.

## [muokkaa] 1992-1999

Vuonna 1992 Bon Jovi palasi julkisuuteen ja julkaisti viidennen pitkäsoittonsa, nimeltään Keep The Faith. Kahden vuoden tauko oli tehnyt tehtävänsä Yhdysvalloissa ja grunge oli alkanut vallata alaa. Bon Jovin suosio ei ollut Yhdysvalloissa enää entisensä. Euroopassa yhtye kuitenkin oli edelleen yhtä suosittu kuin 80-luvulla, jopa suositumpi. Keep The Faith -levyllä Bon Jovi myös avasi itselleen monia uusia markkina-alueita kuten Sri Lanka, Malesia jne.

Vuonna 1994 Bon Jovi julkaisi Crossroads-kokoelman, jolla oli kaksi uutta laulua, hitti "Always" ja "Someday I'll Be Saturday Night". Molemmat julkaistiin singlenä.

Huhtikuussa 1995 alkoi Crossroads-levyä tukeva maailman kiertue. Kiertue alkoi Aasiasta ja seuraavana oli vuorossa Eurooppa. Yhtyeen seuraava pitkäsoitto, These Days, julkaistiin kesken yhtyeen Euroopan kiertueen. Ensimmäinen single, "This Ain't A Love Song" oli suuri hitti ympäri maailman. Yhtye alkoi vähitellen sisällyttää uusia kappaleita settilistoihin. Kiertueella Bon Jovi teki kolme keikkaa Lontoon Wembley Stadionilla. Yhdestä näistä keikoista on myös olemassa dvd-julkaisu. Euroopan kiertue päättyi yhtyeen esiintymiseen Ruisrockissa, Turussa. Tämän jälkeen yhtyeen kiertue jatkui Pohjois-Amerikan kautta Etelä-Amerikkaan, ja aina Australiaan saakka. Joulukuussa 1995 yhtye esiintyi Etelä-Afrikassa.

Vuoden 1996 alussa bändi piti kiertuetaukoa ja keulakuva Jon Bon Jovi teki elokuvan "The Leading Man". Kiertue jatkui Toukokuussa viidellä Japanin keikalla, joiden jälkeen yhtye suuntasi Eurooppaan viimeistelemään pitkän kiertueen. Yhtyeen pitkä maailmankiertue päättyi Helsingin Olympiastadionille 19. Heinäkuuta. Suomalaiset fanit saivat makeata mahan täydeltä kun kaikki yhtyeen jäsenet pääsivät laulamaan.

Vuonna 1997 Jon Bon Jovi julkaisi sooloalbuminsa "Destination Anywhere". Levy oli jotain täysin muuta kuin mitä oltiin totuttu kuulemaan. Levy menestyi listoilla kohtalaisesti, mutta Jon Bon Jovi sai mitä halusi, hän valtasi uudenlaista alaa musiikissa.

Seuraavana vuonna Richie Sambora julkaisi oman soololevynsä, "Undiscovered Soul". Levy oli hieman rock-henkisempi kuin Richien aikaisempi, blues-henkinen, "Stranger In This Town".

Pitkän tauon (1996-1999) aikana yhtyeen jäsenet keskittyivät kaikki omiin projekteihinsa. David Bryan teki hänkin oman soololevynsä ja kirjoitti musikaaleja. Tico Torres keskittyi jälleen kerran maalaamiseen, ja lanseerasi oman lastenvaate-mallistonsa, "Rock star baby".

## [muokkaa] 2000-

Bon Jovi palasi parrasvaloihin vuoden 2000 albumilla "Crush", jolta lohkaistiin jättihitti "It's My Life". Levyltä julkaistiin myös kaksi muuta singleä, "say It Isn't So" ja "Thank You For Loving Me". Seuraavana vuonna julkaistiin live-levy "One Wild Night". Syksyllä 2002 julkaistu "Bounce" oli pettymys niin uusille kuin vanhoillekin faneille. "Bouncen" ensimmäinen single oli "Everyday". Muita levyn singlejä olivat "Misunderstood" ja "All About Lovin' You". 2003 julkaistiin levy "This Left Feels Right", joka sisälsi uudelleen sovitetut versiot monista bändin hiteistä. Fanit pettyivät levyyn ja se floppasi pahasti.

Vuoona 2004 julkaistiin bändin 20-vuotista taivalta juhlistava "100,000,000 Bon Jovi Fans Can't Be Wrong" - box set, joka sisälsi suurimmaksi osaksi ennenjulkaisemattomia kappaleita bändin koko uran ajalta. Box Set sisältää neljä levyä ja yhden DVD:n.

Syyskuussa 2005 ilmestyi bändin uusin albumi "Have A Nice Day", jonka ensimmänen single on albumin nimikkokappale. Albumi pärjäsi kaupallisesti paremmin kuin Bounce ja on myynyt USA:ssa yli miljoona kappaletta ja maailmanlaajuisesti noin 3,5 miljoonaa. Muita levyn singlejä ovat "Welcome To Wherever You Are" ja "Who Says you Can't Go Home", josta on myös olemassa duettoversio Sugarland-yhtyeen Jennifer Nettlesin kanssa.

## [muokkaa] Triviaa

Jon Bon Jovi on esiintynyt Tv-sarjoissa, näytellyt elokuvissa sekä osallistunut politiikkaan olemalla mukana John Kerryn presidentinvaali-kampanjassa. Richie Sambora on hänkin tehnyt muutamia esiintymisiä televisiossa, sekä säveltänyt musiikkia televisioon ja elokuviin. Richie on myös julkaissut kaksi soololevyä, "Stranger In This Town" (1991) ja "Undiscovered Soul" (1998). David Bryan on julkaissut myös soololevyjä (mm. "Lunar Eclipse" (2000)), säveltänyt musiikin musikaaliin "Memphis" sekä ollut mukana muutamissa hyväntekeväisyyskampanjoissa. Tico Torres on perustanut lasten vaatteita valmistavan ”Rock Star Baby” -yhtiön. Lisäksi hän on tuottelias taidemaalari.

## [muokkaa] Diskografia

### [muokkaa] Studioalbumit

- Bon Jovi (1984)
- 7800° Fahrenheit (1985)
- Slippery When Wet (1986)
- New Jersey (1988)
- Keep The Faith (1992)
- These Days (1995)
- Crush (2000)
- Bounce (2002)
- Have a Nice Day (2005)

### [muokkaa] Livet ja kokoelmat

- Cross Road (kokoelma, 1994)
- One Wild Night (livelevy, 2001)
- This Left Feels Right (uusia versioita vanhoista kappaleista, 2003)
- 100.000.000 Bon Jovi Fans Can't Be Wrong (box set, ennenjulkaisemattomia kappaleita, 2004)

Muilla levyillä julkaistuja kappaleita:

- Disorderlies: Edge of a Broken Heart (1989)*
- Stairway To Heaven/Highway To Hell: The Boys Are Back In Town (1989)
- A Very Special Christmas: I Wish Everyday Could Be Like Christmas (Lokakuu 1990)
- Memphis: Memphis Lives In Me (1992)*
- A Very Special Christmas, Vol. 2: Please Come Home For Christmas (Lokakuu 1992)
- The Cowboy Way: Good Guys Don't Always Wear White (Toukokuu 1994)*
- EDtv: Real Life (Maaliskuu 1999)*

* Mukana 100,000,000 Bon Jovi Fans Can't Be Wrong-kokoelmalla

## [muokkaa] Aiheesta muualla

- Bon Jovin viralliset kotisivut
- Virallinen fan club: Backstage with Jon Bon Jovi
- David Bryanin viralliset sivut
- Tico Torresin viralliset sivut

Haettu osoitteesta http://fi.wikipedia.org../../../b/o/n/Bon_Jovi_6e76.html

Luokat: Yhdysvaltalaiset rockyhtyeet | 1980-luvun yhtyeet ja sooloartistit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- العربية
- Bahasa Indonesia
- Български
- Česky
- Deutsch
- English
- Español
- Français
- 한국어
- Italiano
- עברית
- Magyar
- Nederlands
- 日本語
- Norsk (bokmål)
- Polski
- Português
- Русский
- Svenska